ઉલ્લેખનીય છે કે ચાર વર્ષ પહેલા કાંકરીયા તળાવ,રીવર ફ્રન્ટ ખાતે ફ્રી વાઇફાઇ સેવા શરૂ કરી હતી જો કે થોડા મહિના ચલાવ્યા બાદ આ વાઇફાઇ સેવાને સુરક્ષાનું કારણ આપીને બંધ કરી દેવામાં આવી હતી. અને માંડ માંડ ચાર મહિના પહેલા જ શરૂ કરવામાં આવી છે. જો કે તેમાં પણ કોઇ પુરતી સ્પીડ કે ડેટા જનરેટ થતા ન હોવાની ફરિયાદ પણ વાંરવાંર ઉઠી છે. ત્યારે બીઆરટીએસ બસ સ્ટેન્ડ પર આ સિસ્ટમ આવકાર દાયક છે પણ સર્વિસની ગુણવતા જળવાઇ રહે તે જરૂરી છે અને હાલ જ્યા ફ્રી વાઇફાઇ સેવા ચાલી રહી છે ત્યાં પણ ઘણા સુધારાની જરૂરીયાત છે નહીતર માત્ર વાઇફાઇ સેવા કાગળ પર જ રહી જશે અને સ્માર્ટ સીટી પણ નામ પુરતુ જ રહેશે.